钦定古今图书集成/明伦汇编/官常典/第556卷 > 夏侯道迁
## 钦定古今图书集成/明伦汇编/官常典/第556卷 > 夏侯道迁

按《魏书》本传：“道迁，谯国人。少有志操。年十七，父母为
结婚韦氏，道迁云：‘欲怀四方之志，不愿取妇。家人咸
谓戏言。及至婚日，求觅，不知所在。于后访问，乃云逃
入益州，仕萧鸾，以军勋稍迁至前军将军、辅国将军。
随裴叔业至寿春，为南谯太守。两家虽为姻好，而亲
情不协，遂单骑归国，拜骁骑将军，随王肃至寿春，遣’”
道迁守合肥。肃薨，道迁弃戍南叛。会萧衍以庄丘黑
为征卤将军、梁秦二州刺史，镇南郑。黑请道迁为长
史，带汉中郡。会黑死，衍以王镇国为刺史，未至，而道
迁阴图归顺。先是，仇池镇将杨灵珍阻兵反叛，战败
南奔。衍以灵珍为征卤将军，假武都王，助戍汉中，有
部曲六百馀人，道迁惮之。衍时又遣其左右吴公之
等十馀人使南郑，道迁乃伪会使者，请灵珍父子，灵
珍疑而不赴。道迁乃杀使者五人，驰击灵珍，斩其父
子，并送使者五首于京师。江悦之等推道迁为持节、
冠军将军、梁秦二州刺史。道迁表曰：“臣闻知机其神，
趋利如响。臣虽不武，敢忘机利。伏惟陛下泽被区宇，
德济苍生，八表同忻，品物咸赖。臣顷亡蚁贼，匹马归
阙，自斯搏噬，罄竭丹款。但中于寿阳，横为韦缵所谤，
理之曲直，并是杨集朗、王秉所悉。臣实愚短，岂能自
安，便逃窜江吴，苟存视息。”萧衍梁州刺史庄丘黑，与
臣早旧，申臣为长史，值黑亡殁，专任天时素愿，机会
在兹。遇武兴私署侍郎郑洛生来此，臣即披露诚款，
与其共契机要，报武兴王杨绍先并其中叔集起等，
请其遣军以为腹背。即遣左天长由寒山路驰启。复
会通直散骑常侍臣集朗还至武兴。臣闻其至，知事
必克。集朗果遣郑右留使至臣闲，密参机举。会有《萧
衍》使人吴公之至，知臣怀诚将归大化，遂与府司马
严思臧恭，典签吴宗肃、王胜等共杨灵珍“父子，密相
构结，期当取臣。臣幸先觉，悉得戮思恭等。”臣即遣郑
猥驰告集朗，急求军援。而武兴军未到之间，萧衍白
马戍主尹天宝，不识天命，固执愚迷，乃率部曲，驱掠
民丁，敢为不逞。臣即遣军主江悦之，率诸军主席灵
坦、庞树等，领义勇应时讨扑。而树锐气难裁，违悦之
节度，轻进失脱天宝。因此“直到南郑，重围州城。梁秦
士庶，佥云危棘，以义逼臣，劝为刺史，须借此威，镇靖
内外。臣赤诚奉国，苟取济事，辄捐小迹，且从权宜，假
当州位。”重遣皇甫选由斜谷道以事启闻。臣即亲率
士卒，四日三夜，交锋苦战，武兴之军，乘虚蹑后。天宝
凶徒，因宵鸟散，进既摧破，退失巢穴，潜舍军众，依山
傍险，突入“白马。集朗与二弟，躬擐甲胄，率其所领，登
即擒斩，戍内户口，即放还民。斯由皇威遐振，罪人授
首，凶狡时殄，公私庆快，非但梁、秦竭力，实关集朗赴
接之机。臣前已遣军主杜法先还洵阳，构合徒党，诱
结乡落，令晋寿土豪王僧承、王文粲等还至西关，共
兴大义。当今庸、蜀虚弱，楚邓悬危，开拓九区，扫清六
合，形要之利，在于此时；进趣之略，愿速处分。臣以愚
陋，猥当推举，事定之后，便即束身，驰归天阙。但物情
草创”，犹有参差，萧衍魏兴太守范珣、安康太守范泌
共前巴西太守姜修，屯聚川东，尚规举斧。登遣讨袭，
具于别启。集朗兄弟并议曰：“臣往日归诚，誓尽心力，
超蒙荣奖，灰殒匪报。但留臣权相绥奖，须得扑灭，珣
等便即首路。伏愿圣慈，特垂鉴照，谨遣兼长史臣张
天亮奉表略闻。”诏曰：“得表，闻之。将军前识机运，已投
诚款，而中逢猜间，致有播越。复翻然风返，建兹殊效，
忠贯古烈，义动遐迩。汉郑既开，势翦庸蜀，混同之略，
方自斯始，擒凶扫恶，何快如之。想馀党悉平，西南清
荡，经算淹朔，当有劬劳。所请军宜，别敕一二。”又赐道
迁玺书曰：“得表，具诚节之怀。卿忠义夙挺，期委自昔，
中有事因，以致乖舛。知能乘机豹变，翻然改图，奖率
同心，万里投顺。远举汉中，为开蜀之始，洪规茂略，深
有嘉焉。今授卿持节、散骑常侍、平南将军、豫州刺史、
丰县开国侯，食邑一千户。并同义诸人，寻有别授。”王
“师数道，络绎电迈，遣使持节、散骑常侍、都督征梁、汉
诸军事、镇西将军、尚书邢峦指授节度，卿其善建殊
效，称朕意焉。”道迁表受平南常侍，而辞豫州丰县侯，
引裴叔业公爵为例，世宗不许。道迁自南郑来朝京
师，引见于太极东堂，免冠徒跣，谢曰：“比在寿春，遭韦缵之酷，申控无所，致此猖狂。是段之来，希酬昔遇，勋
微恩重，有䩄心颜。”世宗曰：“卿建为山之功，一篑之玷，
何足谢也。”道迁以赏报为微，逡巡不拜。诏曰：“道迁至
止既淹，未恭州封，可敕吏部速令召拜。”道迁拜日，诏
给百五十人供。寻改封濮阳县开国侯，邑户如先。岁
馀，频表解州，世宗许之。除南兖州大中正，不拜。道迁
虽学不渊洽，而历览书史，闲习尺牍，札翰往还，甚有
意理。好言宴，务口实，京师珍羞，罔不毕有。于京城之
西水次市地，大起园池，植列蔬果，延致秀彦，时往游
适，妓妾十馀，常自娱乐。国秩岁入三千馀匹，专供酒
馔，不营家产。每诵孔融《诗》曰：“‘坐上客恒满，樽中酒不
空’。馀非吾事也。”识者多之。出为散骑常侍、平西将军、
华州刺史，转安东将军、瀛洲刺史，常侍如故。为政清
严，善禁盗贼。熙平中，病卒，年六十九。赠抚军将军、雍
州刺史，赠帛五百疋，谥曰“明侯。”初，道迁以拔汉中归
诚，本由王颖兴之计，求分邑户五百封之，世宗不许。
灵太后临朝，道迁重求分封，太后大奇其意，议欲更
以三百户封颖兴，会卒遂寝。道迁不聘正室，唯有庶
子数人。